section_heading: Uvod
paragraph_text: Već 932. godine područje Burgundije biva podijeljeno između ovog vojvodstva i novoproglašenog kratkovječnog Drugog burgundskog Kraljevstva koje biva pripojeno u 11. stoljeću od Svetog Rimskog Carstva. Francuski kralj Robert II. uspjet će 1014. godine pripojiti burgundsko vojvodstvo, ali već 1032. godine njegov sin Henrik I., kralj Francuske prisiljen je obnoviti vojvodstvo koje potom traje do 11. studenoga 1361. godine kada mu posljednji nasljednik umire, a onda se vraća francuskoj kruni. Manje od dvije godine kasnije francuski kralj Ivan II. ponovno obnavlja vojvodstvo darujući ga svom najmlađem sinu Filipu.<ref>Kraljev sin koji je skupio najveće bogatstvo u Europi – 1404., Povijest.hr (pristupljeno 10. listopada 2017.) Pod njegovim potomcima burgundsko vojvodstvo postaje neovisna moćna država koja se prostire od granice Švicarske pa sve do La Manchea. Iznenadna smrt Karla smjelog postaje za razvoj Europe jedan od najvažnijih iako najčešće zaboravljenih događaja kojim de facto nestaje ovo vojvodstvo, a iz njegovih sjevernih slobodnih ostataka nastaje Nizozemska.